*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 7ης Μαΐου 1990

σχετικά με ορισμένα προστατευτικά μέτρα κατά της κλασικής πανώλης των χοίρων στην Ομοσπονδιακή Δημοκρατία της Γερμανίας

(90/231/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 64/432/ΕΟΚ του Συμβουλίου της 26ης Ιουνίου 1964 περί προβλημάτων υγειονομικού ελέγχου στον τομέα των ενδοκοινοτικών συναλλαγών ζώων που ανήκουν στα βοοειδή και τα χοιροειδή (1), όπως τροποποιήθηκε τελευταία από την οδηγία 89/662/ΕΟΚ (2), και ιδίως το άρθρο 9,

την οδηγία 72/461/ΕΟΚ του Συμβουλίου της 12ης Δεκεμβρίου 1972 περί προβλημάτων υγειονομικού ελέγχου στον τομέα των ενδοκοινοτικών συναλλαγών νωπών κρεάτων (3), όπως τροποποιήθηκε τελευταία από την οδηγία 89/662/ΕΟΚ, και ιδίως το άρθρο 8,

την οδηγία 80/215/ΕΟΚ του Συμβουλίου της 22ας Ιανουαρίου 1980 περί προβλημάτων υγειονομικού ελέγχου στον τομέα των ενδοκοινοτικών συναλλαγών προϊόντων με βάση το κρέας (4), όπως τροποποιήθηκε τελευταία από την οδηγία 89/662/ΕΟΚ, και ιδίως το άρθρο 7,

Εκτιμώντας:

ότι διαπιστώθηκαν αρκετά κρούσματα κλασικής πανώλης των χοίρων σε διάφορα τμήματα της Ομοσπονδιακής Δημοκρατίας της Γερμανίας·

ότι είναι δυνατόν τα κρούσματα αυτά να θέσουν σε κίνδυνο αγέλες άλλων κρατών μελών δεδομένων των συναλλαγών ζωντανών χοίρων, νωπού κρέατος και ορισμένων προϊόντων με βάση το χοίρειο κρέας·

ότι εφόσον είναι δυνατόν να προσδιοριστεί η γεωγραφική περιοχή η οποία είναι ιδιαίτερα επικίνδυνη, οι περιορισμοί των συναλλαγών θα πρέπει να εφαρμόζονται σε περιφερειακή βάση·

ότι οι αρχές της Ομοσπονδιακής Δημοκρατίας της Γερμανίας έχουν αναλάβει να εφαρμόσουν τα εθνικά μέτρα που είναι αναγκαία για να εξασφαλίσουν την αποτελεσματική εφαρμογή της αποφάσεως αυτής·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Από τις 7 Μαΐου 1990, η Ομοσπονδιακή Δημοκρατία της Γερμανίας δεν αποστέλλει προς άλλα κράτη μέλη:

- ζωντανούς χοίρους που προέρχονται από αυτά τα μέρη του εδάφους της που περιγράφονται στο παράρτημα,

- νωπό χοίρειο κρέας και προϊόντα με βάση το χοίρειο κρέας που λαμβάνονται από χοίρους που περιγράφονται στην πρώτη υποπερίπτωση.

2. Οι περιορισμοί που περιγράφονται στην παράγραφο 1 δεν εφαρμόζονται στα προϊόντα με βάση το κρέας που έχουν υποστεί μία των επεξεργασιών που αναφέρονται στο άρθρο 4 παράγραφος 1 της οδηγίας 80/215/ΕΟΚ.

Άρθρο 2

1. Το υγειονομικό πιστοποιητικό που προβλέπεται από την οδηγία 64/432/ΕΟΚ που συνοδεύει τους χοίρους που αποστέλλονται από την Ομοσπονδιακή Δημοκρατία της Γερμανίας πρέπει να συμπληρώνεται με την ακόλουθη ένδειξη:

«ζώα σύμφωνα με την απόφαση 90/231/ΕΟΚ της Επιτροπής της 7ης Μαΐου 1990 σχετικά με ορισμένα προστατευτικά μέτρα κατά της κλασικής πανώλης των χοίρων στην Ομοσπονδιακή Δημοκρατία της Γερμανίας».

2. Το υγειονομικό πιστοποιητικό που προβλέπεται από την οδηγία 64/433/ΕΟΚ του Συμβουλίου της 26ης Ιουνίου 1964 περί προβλημάτων υγειονομικού ελέγχου στον τομέα των ενδοκοινοτικών συναλλαγών νωπών κρεάτων (5), όπως τροποποιήθηκε τελευταία από την οδηγία 89/662/ΕΟΚ, που συνοδεύουν το χοίρειο κρέας που αποστέλλεται από την Ομοσπονδιακή Δημοκρατία της Γερμανίας πρέπει να συμπληρώνεται με την ακόλουθη ένδειξη:

«κρέας σύμφωνο με την απόφαση 90/231/ΕΟΚ της Επιτροπής της 7ης Μαΐου 1990 σχετικά με ορισμένα προστατευτικά μέτρα κατά της κλασικής πανώλης των χοίρων στην Ομοσπονδιακή Δημοκρατία της Γερμανίας».

3. Το υγειονομικό πιστοποιητικό που προβλέπεται στην οδηγία 77/99/ΕΟΚ της 21ης Δεκεμβρίου 1976 περί υγειονομικών προβλημάτων στον τομέα των ενδοκοινοτικών συναλλαγών προϊόντων με βάση το κρέας (6), όπως τροποποιήθηκε τελευταία από τη οδηγία 89/662/ΕΟΚ, το οποίο συνοδεύει τα προϊόντα με βάση το χοίρειο κρέας που αποστέλλονται από την Ομοσπονδιακή Δημοκρατία της Γερμανίας πρέπει να συμπληρώνεται με την ακόλουθη ένδειξη:

«προϊόντα σύμφωνα με την απόφαση 90/231/ΕΟΚ της Επιτροπής της 7ης Μαΐου 1990 σχετικά με ορισμένα προστατευτικά μέτρα κατά της κλασικής πανώλης των χοίρων στην Ομοσπονδιακή Δημοκρατία της Γερμανίας».

Άρθρο 3

Τα κράτη μέλη τροποποιούν τα μέτρα που εφαρμόζονται στις συναλλαγές ώστε να συμμορφωθούν με την παρούσα απόφαση. Ενημερώνουν αμέσως την Επιτροπή.

Άρθρο 4

Η Επιτροπή παρακολουθεί την εξέλιξη της καταστάσεως και μπορεί να τροποποιήσει την παρούσα απόφαση συναρτήσει της εξελίξεως αυτής.

Άρθρο 5

Η παρούσα απόφαση απευθύνεται στα κράτη μέλη.

Βρυξέλλες, 7 Μαΐου 1990.

Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. 121 της 29. 7. 1964, σ. 1977/64.

(2) ΕΕ αριθ. L 395 της 30. 12. 1989, σ. 13.

(3) ΕΕ αριθ. L 302 της 31. 12. 1972, σ. 24.

(4) ΕΕ αριθ. L 47 της 21. 2. 1980, σ. 4.

(5) ΕΕ αριθ. 121 της 29. 7. 1964, σ. 2012/64.

(6) ΕΕ αριθ. L 26 της 31. 1. 1977, σ. 85.

ΠΑΡΑΡΤΗΜΑ

Οι περιοχές:

- Rheingau-Taunus Kreis,

- City of Wiesbaden,

- Mayen-Koblenz Kreis.